বৈভবের ঝড়ো ইনিংস, ম্যাচ শেষে বিশেষ উপহার দিলেন কোহলি!

ওয়েব ডেস্ক: চলতি আইপিএলে দুর্দান্ত পারফরম্যান্স করছেন বৈভব সূর্যবংশী (Vaibhav Sooryavanshi)। রয়্যাল চ্যালেঞ্জার্স ব্যাঙ্গালুরু (RCB) বিরুদ্ধে ২৬ বলে ৭৮ রানের ঝোড়ো ইনিংস খেলেছেন তিনি। যার ফলে রাজস্থান রয়্যালস (Rajasthan Royals) মাত্র ১৮ ওভারেই লক্ষ্য ছুঁয়ে ফেলে, তাও ৬ উইকেট হাতে রেখে। এর ফলে চলতি মরশুমে চার ম্যাচের চারটিতেই জিতেছে রয়্যালসরা।

শুক্রবার প্রথমে ব্যাটিং করে স্কোর বোর্ডে ২০১ রান তুলেছিল বেঙ্গালুরু। সেই বিশাল তারা করতে নেমে অসাধারণ ব্যাটিং করেন বৈভব (Vaibhav Sooryavanshi)। ৭৮ রান করেছেন তিনি। মেরেছেন ৭টি ছয়, ৮টি চার। এর পাশাপাশি ধ্রুব জুরেল করেন ৮১ রান। যার ফলে ১৮ ওভারেই এই রান তুলে নেয় রাজস্থান। মাত্র ৪ উইকেট হারিয়ে।

আরও খবর : LSG-র কাছে হেরেই আম্পায়ারিং নিয়ে প্রশ্ন তুলল KKR, বিতর্ক ইডেনের পিচ নিয়েও

ম্যাচের পর বৈভব সূর্যবংশীর (Vaibhav Sooryavanshi) সঙ্গে দেখা করেন বিরাট কোহলি। এমনকি তাঁর সাহসীকতার প্রশংসাও করেন তিনি। পাশাপাশি কোহলি নিজের অটোগ্রাফ দিয়ে বৈভবের রাজস্থান রয়্যালসের ক্যাপে লিখে দেন ‘প্রিয় বৈভব, ওয়েল ডান।’ সেই বার্তা ইতিমধ্যে ভাইরাল হয়েছে সমাজমাধ্যমে।

A job well done with a long road ahead! pic.twitter.com/tymVTrdeqK

— Rajasthan Royals (@rajasthanroyals) April 11, 2026

অন্যদিকে, রাজস্থান রয়্যালসের (Rajasthan Royals) অধিনায়ক রিয়ান পরাগ-ও প্রশংসায় ভরিয়ে দেন বৈভবকে। তিনি বলেন, ‘দলের সকলেই বৈভবকে ভালোবাসেন এবং তাঁর প্রাণবন্ত উপস্থিতি দলকে আরও উজ্জীবিত করে। মাঠের বাইরে সাধারণ কিশোরের মতোই জীবনযাপন করলেও, ব্যাট হাতে তিনি অসাধারণ প্রতিভার পরিচয় দিচ্ছেন।’ এদিকে চলতি আইপিএল মরশুমে অরেঞ্জ ক্যাপের মালিক হলেন বৈভব। ৪ ম্যাচে করেছেন ২০০ রান। পাশাপাশি একাধিক রেকর্ডও গড়েছেন তিনি।